تورکیه‌نین، بیرلشمیش میللت‌لر تشکیلاتی‌نین لاتین آمریکا و کاریب حوزه‌سی ایقتیصادی کومیسیونونا (ECLAC) عضو‌لوگو تصدیق‌لنه‌رک رسمیلشدی.
خاریجی ایشلر ناظیرلیگین‌دن ائدیلن آچیقلامادا، "تورکیه‌نین بیرلشمیش میللت‌لر لاتین آمئریکا و کاریب حوزه‌سی ایقتیصادی کومیسیونونا عضو‌لوگونون دونن نیویورکدا ائدیلن بیرلشیمش میللت‌لر ایقتیصادی و سوسیال ایشلر شوراسی(EKOSOK) توپلانتی‌سیندا تصدیق‌لنه‌رک رسمیلشمسینی ممنونیتله قارشیلاییریق." ایفاده‌لری ایستیفاده ائدیلدی.
تورکیه‌نین چوخ اؤلچولو خاریجی سیاستی چرچیوه‌سینده لاتین آمریکا و کاریب بؤلگه‌سی علاقه‌لرینی اینکیشاف ائتدیرمه‌یه اهمیت وئردیگی ایفاده ائدیلن آچیقلامادا، بون‌لار قید ائدیلدی:
"گئده‌رک یئتیشمه لاتین آمریکا و کاریب‌لرده ایستیقامت‌لی قاپساملی آچیلیم ایستراتژیمیز، بؤلگه اؤلکه‌لریله علاقه‌لریمیزین هر ساحه‌ده ان یوکسک سویه‌یه چیخاریلماسینی و رئگیونال تشکیلات‌لارلا تشکیلاتی علاقه‌لر تاسیس ائدیلمه‌سینی مقصد قویماقدا‌دیر."
آچیقلامادا، بیرلشیمش میللت‌لر ایقتیصادی و سوسیال ایشلر شوراسی‌نین قوردوغو بئش بؤلگه‌سل کومیسیون‌دان بیری اولان لاتین آمریکا و کاریب حوزه‌سی ایقتیصادی کومیسیونون اساس مقصدی‌نین، لاتین آمریکا اؤلکه‌لری‌نین اینکیشافینا قاتقی وئرمک و ایقتیصادی سیاستلری آراسیندا اویوم تامین ائتمک اولدوغو وورغولانا‌راق، لاتین آمریکا و کاریب حوزه‌سی ایقتیصادی کومیسیونون، قورولدوغو 1948-جی ایلدن بری لاتین آمریکانین اینکیشافی موضوعسوندا اینکیشاف ائتدیردیگی ایستراتژی‌لرله بؤلگه‌نین صنایعلشمه‌سینه و احاطه ائدیجی شکیلده بؤیومه‌سینه اهمیت‌لی قاتقی‌لاردا اولدوغو ایفاده ائدیلدی.
پرزیدنت رجب طیب اردوغانین 1 فوریه 2016دا شیلییه ائتدیگی زیارت اثناسیندا تورکیه‌نین بو تشکیلاتا عضولوک معلومات مراجعتینده اولدوغو خاطیرلادیلان آچیقلامادا، تورکیه‌نین لاتین آمریکا و کاریب حوزه‌سی ایقتیصادی کومیسیونا عضو‌لوگونون 30 ژانویه 2017ده لاتین آمریکا و کاریب حوزه‌سی ایقتیصادی کومیسیون عمومی کومیته دانیشیق‌لاری زامانی قبول ائدیلدیگی بیلدیریلدی.
